polyglot-tagger/wikipedia-language-snippets-filtered huggingface dataset:
Selekcijska komisija izabrala je 18 domaćih i 18 stranih kompozicija za izvođenje na Prokurativama, na kojima se te godine pojavila čitava plejada novih, mladih i perspektivnih imena: Ibrica Jusić, Josipa Lisac, Duško Lokin, Majda Sepe, Krunoslav Slabinac, Boba Stefanović, Ljupka Dimitrovska.
nadmoćno pobijediti grlata Radojka Šverko sa evergreenom Esada Arnautalića "Kud plovi ovaj brod", čiji tekst potpisuje Arsen Dedić, skriven iza pseudonima Luka Juras, zbog toga što je godinu prije obećao da se nikada više neće vratiti na "Split", barem ne kao pjevač ili kompozitor.
na još jednom, posljednjem zajedničkom festivalu pjevali Oliver Dragojević, Tereza Kesovija, Meri Cetinić, Zlatko Pejaković, Matko Jelavić i nova, mlada zvijezda "Splita" - Gibonni, Zdenko Runjić ih je naredne godine sve okupio na prvim "Melodijama" na bazenima Zvončaca.
Opus mu se može sažeti u tri tematska pravca: kriza u savremenom društvu što podrazumijeva odnos između muškaraca i žena, porodični problemi, moral, hipokrizija, industrijalizacija i urbanizacija, problemi radničke klase… Drugi su historijske teme, tematizirane prvenstveno u historijskim dramama o švedskim vladarima i značajnim historijskim ličnostima.
Pisao je romane, novele, kratke priče, pjesme, kritike, pisma, ali je najveću vrijednost postigao dramama, posebice onima naturalističkima, naprimjer Gospođicom Julijom kojoj prethodi Predgovor , značajan manifest naturalizma; dok se drame Igra snova i Sablasna sonata smatraju pretečom ekspresionizma.
Na početnoj liniji napada, koja predstavlja mjesto na terenu na kome je završena prethodna akcija i počinje naredna, vođa navale, quarterback, glasno šifrirano najavljuje varijantu sljedeće akcije i igrač ispred njega, centar, dodaje mu loptu kroz noge, a onda ju vođa navale može baciti, uručiti ili sam trčati sa njom.
Ostvarila je fine vinjete u “Službenom položaju” , “Drugoj strani medalje” , “Protestu” i “Divljim anđelima” Njeno geslo kao da je bilo “nema gluposti, nema glumatanja”, zbog čega su je i prigrlili režiseri nove generacije, ponajprije Goran Marković, koji joj je u filmu “Majstori, majstori” povjerio prvu veliku filmsku ulogu.
Islamska zajednica BiH objavila proširenu Rezoluciju u kojoj se potvrđuje privrženost "tradicionalnom Islamu" i Islamu baziranom na Hanefijskom mezhebu, i to povodom dešavanja u nekim džamijama u Sandžaku gdje je dolazilo do razmimoilaženja u načinju izvršavanja islamskih obaveza.
Pleme Deerfield ili Pocomtuc dalo je svoje ime ovom plemenskom savezu, ostali članovi saveza bili su Agawam, Mayawaug, Nameroke, Nonotuck, Norwottuck, Pachasock, Scitico, Squawkeag (koji su po svoj prilici bili i članovi saveza Nipmuc i Abenaka ) i Woronoco.
Ovo se može uraditi tako što će sedmica biti nezavisna od godine, sa nekim danima u svakoj godini koji ne pripadaju ni jednoj sedmici: predloženi Svjetski kalendar ima 52 tjedna i 1 ili 2 dodatna dana godišnje, dok je Francuski revolucionarni kalendar imao 36 sedmica od po 10 dana i 5 ili 6 dodatnih dana.
Komandant Miljevinskog bataljona je bio Pero Elez, a Neđo Samardžić, Zoran Samardžić, Nikola Brčić, te Radovan Stankoviće su su bili zaduženi za ženski logor u kojem su se srpski vojnici iživljavali nad djevočicama od kojih su neke imale po dvanaest godina prisiljavajući ih na oralni, vaginalni i analni seks.
Ceremoniju otvaranja, iz svečanih loža Olimpijskog stadiona, osim domaćina, grčkog predsjednika Kostisa Stephanopoulosa i premijera Kostasa Karamanlisa, predsjednice Organizacijskog odbora "Atina 2004", Gianne Angelopoulos-Daskalaki i grčkih dužnosnika, pratio je veliki broj stranih državnika, među kojima je bio Tony Blair, Ion Iliescu, Recep Tayyip Erdogan, Tasos Papadopulos, George Bush, španski kralj Huan Carlos, princ Charles, kao i predsednici MOO-a - sadašnji Jacques Rogue i bivši Huan Antonio Samaran.
Spektakularnu ceremoniju otvaranja Igara mnogi će pamtiti po scenskim efektima i scenografskim rešenjima, ali, prije svega, po snažnoj poruci da je ovo pravo mjesto rođenja Olimpijskih igara, da su upravo ovdje ponikli svi olimpijski ideali i da je sportsko takmičenje način da svijet pokaže jedno ljepše i humanije lice.
U januaru 2011, Izvještaj Ureda visokog predstavnika UN-a za ljudska prava o pitanju ljudskih prava na Kipru saopćio je da podjela utiče na ljudska prava širom ostrva "uključujući slobodu kretanja, ljudska prava koja se odnose na pitanje nestalih osoba, diskriminaciju, pravo na život, slobodu religije, i ekonomska, društvena i kulturna prava".
godine Foucault je primijetio "Kada ljudi kažu: 'Pa mislio si ovo prije nekoliko godina a sad govoriš nešto drugo' moj odgovor je… 'Pa zar mislite da sam naporno radio sve ove godine da bih govorio iste stvari i da ne bih bio promijenjen?'" Odbio je da se identificira kao filozof, historičar, strukturalist ili marksist, tvrdeći da "glavni cilj u životu i radu jeste da postaneš neko ko nisi bio na početku".
Na sličan način je preferirao da ne tvrdi za sebe da predstavlja koherentan i bezvremenski skup znanja, već je radije posmatrao svoje knjige kao "neka vrsta kutije za alat kroz koju drugi mogu preturati kako bi pronašli pravu alatku koju mogu koristiti kako god žele na svom vlastitom području… Ne pišem za publike, pišem za korisnike, ne čitaoce."
U ovoj knjizi Foucault se bavi teorijom, kritikom i psihologijom kroz tekstove Raymonda Roussela, jednog od kreatora eksperimentalnog pisanja, čiji rad su slavili umjetnici poput Jeana Cocteaua, Marcela Duchampa, Andréa Bretona, Alaina Robbe-Grilleta, Andréa Gidea i Alberta Giacomettija.
Međutim, poznati su i miješani kristali sastavljeni iz dvije soli, a koji nisu stehiometrijski građeni: tako naprimjer kalij-permanganat ) sa barij-sulfatom sačinjava miješane kristale u gotovo proizvoljnim odnosima smjese (čak i kada se stavi i određena najveća količina barij-sulfata), tako da komponente u miješanim kristalima i dalje zadržavaju slične kristalne strukture i udaljenosti unutar mreže.
Tako on potkraj 1848., u jednom pismu braći kaže doslovno: "Ja ne znam kad ću se povratiti kući, jer sam, bojim se, samo za ovu zemlju stvoren. Turci me jako ljube radi velike mudrosti, kako kažu, a raja sve većma i većma povjerenje u me stavlja, i otud ne more drugo slijediti nego mitra na glavi ili kolac u dupe".
u Bosnu (od Karlovca, Siska i Kostajnice, preko Beograda, pješice i na konju, do Sarajeva, Travnika pa preko Romanije do Zvornika) - Mažuranić je na narodni način, bez ikakvih pobuda sa strane ili literarnih uticaja, kao dobar poznavalac narodnog stvaralaštva, napisao djelo koje se čita i kao pustolovina i kao realistički prikaz doživljenoga i viđenoga.
Tako se Matija Mažuranić ovom jednostavnom putopisnom knjižicom, zahvaljujući svojem osjećaju za čisti, izvorni narodni jezik i izraz, za pravi realistički detalj, ali i za dobroodabrani opis običaja i odnosa medu ljudima, za legendu i anegdotu — nametnuo kao vrhunski hrvatski preporodni pisac, i to upravo u žanru putopisa, dakle književnoj vrsti koja naslućuje i poeziju, i esej i kritiku — otvarajući na taj način puteve daljnjim naporima da se hrvatska književnost digne na razinu prave umjetnosti.
U toj pojednostavljenoj slici (logos bi odgovarao, otprilike, Freudovom Super-egu, a tymos se ne može reducirati na Id ili nesvjesno, nego je voljni poriv najviše nalik Nietzscheovoj volji za moć, glavnom pokretaču Adlerove verzije psihonalize), ljudsko je biće bojno polje između strastvene želje za afirmacijom i ekspanzijom i razumske potrebe da se osigura sređen i uravnotežen život .
Ili, još detaljnije: Fukuyamin je izvor interpretacija interpretacije interpretacije: Platon je temelj, Hegelova filozofija historije daljnji korak - no, direktno citirani izvor je rusko-francuski filozof hegelijanske orijentacije Alexandre Kojeve (čije je djelo, dostupno i na hrvatskom prijevodu pod naslovom "Kako čitati Hegela", praktički jedina knjiga koju Fukuyama neprestano apostrofira)
Među najranijim izvještajima o istočnoj Africi, djela El-Masudi opisuju rane islamske trgovačke rute i kako su obalu i otoke muslimani često posjećivali, uključujući perzijske i arapske trgovce i mornare u potrazi za koraljima, ambergrisom, slonovačom, kornjačevim zlatom, zlatom i robovi.
konflikt poprima međunarodni karakter, kada 11 ambasadora muslimanskih zemalja, uključujući i bosanskohercegovačkog ambasadora Seada Maslu, upućuje molbu danskom premijeru Rasmussenu za hitan sastanak povodom objave crteža Muhameda (koji inače nisu u skladu sa islamskog tradicijom, koja kao takva ne poznaje vizualiziranje poslanika Muhameda).
Kao veliki sluhista uspješno je nadogradio zvuk grupe u harmonijskom i melodijskom smislu, pružajući na taj način priliku vođi grupe gitaristi Radomiru Mihajloviću Točku da slobodnije muzički komunicira i improvizuje sa ostalim članovima, prevashodno sa bubnjarem Slobodanom Stojanovićem "Kepom".
Te su ideje imale suštinski značaj za formiranje geopolitičke koncepcije saglasno kojoj fizičko-geografski uslovi igraju odlučujuću ulogu u razvoju kulture u društveno-političkim odnosa u ljudskom društvu, odakle je izvučen rasistički stav o neravnopravnosti naroda koji naseljavaju razlicite regije Zemlje.
protiv Sedmog pečata Ingmara Bergmana ili protiv Un condamné à mort s'est échappé Roberta Bressona, i dobio Nagrada za najbolju glumicu sa službenom napomenom da je Fellini dobio priznanje žirija za stvaranje ovog lika - Zlatna palma je otišla na film Prijateljsko uvjeravanje redatelja Williama Wylera; Le Notti di Cabiria osvojio je druge nagrade i festivale .
Planirajući početak produkcije u proljeće 1962, Fellini je potpisao ugovore sa svojim producentom Rizzolijem, odredio datume, dao sastaviti scenografiju, dodijelio Mastroianniju, Anouk Aimée i Sandri Milo glavne uloge, te napravio testove ekrana u Scalera Studio u Rimu.
Nazdravljajući ekipi, "osjećao se shrvano. Bio sam u situaciji bez izlaza. Bio sam redatelj koji je htio snimiti film kojeg se više ne sjeća. I gle čuda, u tom trenutku sve je palo na svoje mjesto. Došao sam ravno do srži filma. Ispričao bih sve što mi se događalo. Snimio bih film koji priča priču o redatelju koji više ne zna koji je film htio snimiti."
Sam Fellini je o filmu u jednom intervjuu rekao: "Što sam htio učiniti s ovim filmom? Idemo malo dalje do krajnjeg temelja kinematografije, onoga za što vjerujem da je potpuni film. Dakle, do tačke kada uspijete od filma napraviti sliku. Idealno bi bilo napraviti sliku od jedne slike koja je vječno fiksirana i puna kretanja".
Neki uobičajeni događaji u sekundama su: kamen padne oko 4,9 metara od mirovanja u jednoj sekundi; klatno dužine oko jednog metra ima zamah od jedne sekunde, tako da satovi sa klatnom imaju klatna dugačka oko metar; najbrži ljudski sprinteri trče 10 metara u sekundi; okeanski talas u dubokoj vodi putuje oko 23 metra u jednoj sekundi; zvuk putuje oko 343 metra u jednoj sekundi u vazduhu; svjetlosti je potrebno 1,3 sekunde da stigne do Zemlje sa površine Mjeseca, na udaljenosti od 384.400 kilometara.
Spahije su sebe smatrali nadmoćnijim i plemenitijim od janjičara, a gotovo da nije zabilježena ni jedna pobuna spahija, tako je i nastala čuvena poslovica koja je i danas prisutna u Turskoj:"Atlı er başkaldırmaz", što bi na bosanskom jeziku značilo:"Konjanik se ne buni", iz poslovice se jasno da zaključiti da se rečeno odnosi na spahije , i, u negativnom kontekstu, na janjičare čije su bune bile česte, što je od strane spahija smatrano nedostojnim.
Stručnjak za konstrukciju kupole je vjerovatno iz Istanbula, zidari su dolazili iz Delhija i Kandahara, stručnjaci za vrh kupole su dolazili iz Lahora i Samarkanda, kaligrafi za umetnute zapise iz Širaza i Bagdada, rezbari cvijeća iz Buhare, vrtni arhitekti iz Kašmira.
"Nemamo stav o arapskim sukobima, kao što je vaš sukob sa Kuvajtom. Bila sam u američkoj ambasadi u Kuvajtu tokom kasnih šezdesetih. Tada je rečeno da ne trebamo birati stranu po ovom pitanju i da ono nije povezano sa Amerikom. James Baker je rekao našem glasnogovorniku da to naglasi. Nadamo se da možete riješiti ovaj problem koristeći sve raspoložive metode preko Arapske lige ili predsjednika Mubaraka"
Posljednjih godina Džibuti je poboljšao svoje tehnike obuke, vojne komande i informacijske strukture a poduzeli su i korake da postanu samopouzdaniji u pružanju vojne podrške u saradnji s drugim oružanim snagama u okviru mirovnih misija Ujedinjenih nacija ili za pružanje vojne pomoći zemljama koje takvu vrstu usluge zvanično zatraže.
Iako je demarš bitno različit : ako Houellebecq piše u razočaranju poput "nedjeljnog pjesnika" da bi iskazao svoju potrebu o potvrđivanju svog mjesta u svijetu, Cliff staje u red uz velikane prošlosti Srednjeg vijeka (kao obrasce on citira Marguerite de Navarre, Charles d'Orléans, ali njegova je egzistencije prije ona u Françoisa Villona).
Elizabeta je tu održala jedan od njenih najuticajnijih govora, u kojem je, između ostalog, rekla da "zna da ima tijelo slabašne žene, ali i srce i stomak kralja, i to engleskog kralja", ali da će sama predvoditi vojsku na ratnom polju ukoliko "Parma ili Španija, ili bilo koji evropski princ, odluči napasti granice njenoga kraljevstva".
Uvođenje protestantizma kao zvanične vjere Francuza značilo bi jačanje položaja engleskih protestanata, ali ni Elizabeta ni njeni komandanti nisu se značajnije potrudili pomoći Henriku IV; njihove kampanje u Francuskoj bile su slabo organizovane i neučinkovite, a sama Elizabeta je oklijevala poslati pojačanje u Francusku i osigurati potrepštine za sve slične ekspedicije.
Ovaj plan je bio odmah osuđen na propast, ne samo zbog Elizabetine nevoljkosti da se odrekne protestantizma, već i iz istog razloga iz kojeg je valjanost braka između Henrika VIII i Katarine Aragonske bila upitna; crkveni zakoni sprječavali su osobu da sklopi brak sa muževim bratom ili ženinom sestrom, što je bio slučaj sa Filipom i Elizabetom.
Uprkos njenom uplitanju u vojna pitanja i kontroli koju je ostvarivala nad svojim komandantima dok su ovi bili unutar granica njenog kraljevstva, te iste vojskovođe koji su zadobili Elizabetino povjerenje često su je držali neinformisanom i ona je uglavnom bila potpuno neupoznata sa situacijom na ratištima van Engleske.
U nalogu za hapšenje je pisalo: Piombi je bio zatvor od sedam ćelija na gornjem spratu istočnog krila Duždeve palate, rezerviran za zatvorenike višeg statusa kao i određene vrste prijestupnika poput: političkih zatvorenika, sveštenika koji su razriješeni crkvenih dužnosti, te redovnika i monaha seksualnih napasnika.
Chaplin je odlučio ne vratiti u Sjedinjene Države, napisavši, ". Od kraja zadnjeg svjetskog rata, bio sam predmet laži i propagande od strane moćnih revolucionarnih grupa koje su, svojim utjecajem i uz pomoč američkih žutih novina, stvorile nezdravu atmosferu u kojoj se liberali mogu izdvojiti i kazneno goniti. Shvatio sam da je praktički nemoguće nastaviti moj rad na filmu te sam se odrekao svog boravišta u Sjedinjenim Državama."
Posljednja dva Chaplinova filma snimljena su u Londonu: Kralj u New Yorku u kojem je nastupio u glavnoj ulozi, te ga napisao, režirao i producirao; i Grofica iz Hong Konga , sa Sophiom Loren i Marlonom Brandom u glavnim ulogama, u kojem se Chaplin posljednji put pojavio na filmu u maloj cameo ulozi, kao konobar koji pati od morske bolesti, a kojeg je režirao, producirao i napisao scenarij.
Pošto se vrijeme života i vladavine Ramsesa II poklapa s vremenom života i djelovanja još jedne gigantske historijske figure, Mojsija, to se pretpostavlja da je , Mojsijev najdraži sudrug u djetinjstvu i mladosti, drugi brat, a kasnije, isprva žestoki protivnik oslobođenja Židova, pritisnut Božijim znacima, pušta Židove da odu iz Egipta u obećanu zemlju – Palestinu.
Oko 42 različitih etničkih grupa živi u državi, među njima grupe Yoruba na jugoistoku, Dendi u sjevernom i centralnom dijelu države, Bariba i Fula na sjeveroistoku, Betammaribe i Soba u planinama Atakore, Fon na prostorima Abomeya u centralnom dijelu juga, i grupe Mina, Xueda i Aja koje žive na obalama.
Današnje grafičke kartice podržavaju 3D grafiku, ali 1970-tih i ranih 1980-tih tržištem su vladali 2D grafički čipovi koji se se koristili u 8-bit igraćim konzolama, neki primjeri su Atarijev ANTIC, TIA, CTIA i GTIA, te Commodore/MOS-ov VIC i VIC-II.
Mauricijus (en. izgovor /məˈrɪʃəs/; Mauricijski kreole: Moris; fr.: Maurice, izgovor: ), službeno Republika Mauricijus je ostrvska država, udaljena od jugoistočne obale afričkog kontinenta, u jugozapadnom dijelu Indijskog okeana, oko 900 kilometara istočno od Madagaskara.
Germanski aristokrata po imenu Bodo napušta dvor Ludovika Pobožnog pod izgovorom hodočašća u Rim, odlazi u Ausone, blizu Barselone, gdje prelazi na judaizam, uzima jevrejsko ime Eleazar i prodaje sve članove svoje pratnje kao robove, osim jednog od njegovih nećaka koji preobraćuje kao i on.
Također je poznat po svojim suradnjama sa prijateljem i reperom Royce da 5'9"; dvojka je poznata kolektivno kao Bad Meets Evil. Eminem je razvio ostala ulaganja, uključujući Shady Records, sa menadžerom Paulom Rosenbergom, koji je pomogao pokretanje karijera umjetnika kao što je 50 Cent. Eminem je također osnovao svoj vlastiti kanal, Shade 45, na Sirius XM radiju. U novembru 2002, glumio je u svom hip-hop filmu 8 Mile, koji je osvojio Oscar za najbolju originalnu pjesmu, za "Lose Yourself", postajući time prvi reper koji je osvojio tu nagradu.
Metafore i antiteze uglavnom ilustriraju negativnu životnu filozofiju "sina razmetnoga", po kojoj je stvarni svijet sukob lijepog privida i tragične istine ("cvijetje u rukah, cvijetje svuda, / ona u cvijetju zmija huda", "Medna je rječca, srce otrovno. / oči ognjene, prsi od leda").
O Osmanu u stručnoj literaturi postoje kontroverze: neki književni historiografi vide ga kao nejedinstveno djelo, drugi ističu cjelovitost njegovog tematsko-kompozicijskog nacrta; neki ga razumiju kao iskaz o kršćansko-islamskom sukobu, dok dio historičara stavlja težište na prizore turskog građanskog rata u posljednjim pjevanjima epa.
Osman je nastao pod jasnim uticajem Tassovog Oslobođenog Jeruzalema, što se očituje podjednako na nivou izraza (opisi ženske ljepote, viteških dvoboja, hronografske i topografske hipotipoze) kao i u tematsko-kompozicijskoj strukturi, koja uključuje tri tipična tematska svijeta tasovskog epa: historijski, romantični i eshatološki.
Na albumu se nalazi slična jugoslavenska ikonografija kao i na prethodna dva izdanja sastava, "Bijelo Dugme" i "Pljuni i zapjevaj moja Jugoslavijo": pjesme "A milicija trenira strogoću" započinje melodijom "Internacionala", tokom uvoda u "Svi marš na ples" pjevač Alen Islamović viče "Bratstvo! Jedinstvo!", a na naslovnici albuma nalazi se fotografija sa 5.
U septembru 1995 nastavlja dalje obrazovanje u Kraljevini Holandiji na Akademiji za umjetnost u Arnhemu u klasi profesorice Miny Dekkers, gdje stiče zvanje docenta harmonike u junu 2000 godine i na Messiean Akademiji gdje stiče zvanje Master of Music 2002 godine u klasi profesora Gerie Danen.
Pored nastupa u TV emisiji De Wereld Draait gdje je proglasen glasanjem gledalaca za najboljeg muzičkog umjetnika u TV sezoni 2007 godine, nastupio je i takodjer u svim drugum muzičkim TV emsijima Kraljevine Holandije kao sto su Vrije geluiden, Top 2000 A GoGo, Concertzender, AVRO Klassiek a njegovi solo albumi su imali izuzetno pozitivne kritike od mnogih muzičkih kritičara u Holandiji i drugim zemljama svjeta.
U geofizici, talasi isijani tokom zemljotresa koriste se na dva osnovna načina: tomografski gdje se, slično kao u medicini, koriste refrakcija i refleksija talasa za ispitivanje unutrašnjosti, te oscilacijski gdje se identifikacija pojedinih segmenata Zemljine unutrašnjosti vrši odnosno njihova fizikalno-hemijska svojstva ispituju posmatranjem vlastitih slobodnih oscilacija Zemlje karakterističnih za neki njen segment ili proces.
Iako je samo par mjeseci ranije Boško najavljivao da će biti vođa Atomskog Skloništa do svoje smrti, već u periodu izlaska "Extrauterine" bilo je jasno da su unutrašnji sukobi i nesuglasice doveli do "mirnog" odlaska Obradovića iz Skloništa, pa je prekid saradnje već unaprijed bio najavljen.
Važni detalji o porodici Austen bili su izostavljeni s namjerom, kao što je bilo kakvo spominjanje Austenovog brata Georgea, čiji su nedijagnosticirani razvojni izazovi doveli do toga da ga porodica pošalje od kuće; dva brata su u ranoj mladosti poslana u mornaricu; ili bogata tetka Leigh-Perrot, uhapšena i suđena pod optužbom za krađu.
Detalji o Austeninom životu i dalje su izostavljani ili uljepšavani u Memoarima Jane Austen, napisanim od strane njenog nećaka i objavljenim 1869., te u biografiji Williama i Richarda Arthura Austen-Leigha Jane Austen: Njen život i pisma, objavljenoj 1913., a sve su uključivale dodatna pisma.
Po povratku u Uppsalu, Linnaeusov odnos sa Nilsom Rosénom se pogoršao, pa je rado prihvatio poziv studenta Claesa Sohlberga da provede Božićni odmor u Falunu sa Sohlbergovom porodicom Sohlbergov otac je bio rudarski inspektor, pa ga je Linnaeus posjetio u rudniku, u blizini Faluna.
Nekoliko gradskih okruga Graza sastoji se od katastarskih općina, koje se protežu i u drugim okruzima ili općinama: Engelsdorf, Messendorf , Thondorf, Liebenau, Murfeld i Neudorf i Liebenauu; Stifting i Ragnitz u Riesu; Wenisbuch i Fölling u Mariatrostu; Andritz, St.
Države, iz kojih dolazi najmanje 500 ljudi koji žive u Grazu su: Bosna i Hercegovina , Hrvatska , Njemačka , Turska , Rumunija , Rusija , Srbija i Crna Gora , Mađarska Slovenija , Nigerija , Egipat , Jugoslavija , Italija , Makedonija , Poljska , Bugarska , Slovačka .
U djelima Ahmeta Hromadžića prožima se djetinjstvo provedeno u Bjelaju kod Bosanskog Petrovca, sa prepoznatljivosti krajolika planine Osječenice,Bjelajske kule, te prirodnih ljepota i izazova divljine sa svim ljepotama i prirodnim nepogodama, kao i šarolikost životinjskog svijeta u netakutoj prirodi okoline Bosanskog Petrovca.
U Njemačkoj užurbano radi na romanu Krv u očima", objavljenom u okviru izdavačke kuće "Bosanska Riječ", 1996. godine. U Kanadi je napisao roman "Bosanski bumerang", zbirku poezije "Oči u hladnom nebu - Eyes to the Cold Sky", izdanu na bosanskom i engleskom jeziku, zbirku poezije i eseja "Tragovi", , i historijski roman "U oluji vremena .
Značajni svirači-kompozitori baroknog perioda su: Gaspar Sanz, Santiago de Murcia, Francisco Guerau, Lucas Ruiz de Ribayez u Španiji, Robert de Visee, Francois Campion, Francois le Cocq u Francuskoj, Domenico Pellegrini, Giovani Battista Granata, Francisco Corbetta italijanski virtuoso koji je proveo većinu svog radnog života u Francuskoj i Angiolo Michele Bartoloti u Italiji.
Objavljene su značajne zbirke muzičkih djela na ovim instrumentima od strane gitarista-kompozitora: Alonsa Muddarre, Luisa Milana, Luysa de Narvaeza, Diega Pisadora, Miguela de Fuenllane, Estebana Daze u Španiji, Guillauma Morlaya, Simona Gorliera, Adriana Le Roya, i Gregoira Brayssinga u Francuskoj.
Napredovanjem snaga Armije RBIH, HVO i HV, srpske snage gube teritoriju u Bosanskoj krajini i sjeverozapadnoj Hercegovini uključujući gradove Bosansku Krupu, Bosanski Petrovac, Drvar, Bosansko Grahovo, Glamoč, Donji Vakuf, Ključ, Sanski Most, Mrkonjić Grad.
Na Drini ćuprija je jedan od najpoznatijih romana bosanskohercegovačkog književnika Ive Andrića, a nakon Proklete avlije i jedan od književno dorađenijih, hronoloski prati četiri vijeka zbivanja oko velikog mosta preko rijeke Drine u Višegradu, koji je izgradio veliki vezir Mehmed paša Sokolović, porijeklom iz tih krajeva.
Objavio je pet samostalnih knjiga poezije, knjigu lirskih narodnih pjesama, šest knjiga iz oblasti onomastike, više od pedeset većih naučnih radova iz resursa usmenog narodnog stvaralaštva, esejistike, dijalektologije, onomastike i leksikologije u zbornicima sa naučnih skupova, u časopisima za književnost i jezik, kao i drugim književno-naučnim publikacijama.
Historijsko središte Seoula nalazi se u povoljnom geomantijskom položaju, nešto sjevernije od rijeke, koja ovdje protječe oblikom dvostruke krivulje i nakon izlaska iz gradskog područja u pravcu sjeverozapada, nizvodno od otoka Ganghwado, utječe u Žuto more, dok se grad na jugozapadu spaja s lukom Incheon.